《松源和尚赞》
宋代·释文礼

耳根聩兀如鸱，项颈缩拗如驴，
有问东却答西。未尝许可，
说甚传持。临行三转语，
自起一团疑。几多吞不下，
背后乱鍼锥。咬定牙关供死款，
铁牛耕破舌头皮。

作者简介：释文礼（一一六七～一二五○），号灭翁，俗姓阮，临安（今属浙江）天目山人，因别号天目。年十六，依乡之真向寺僧智月得度，遍参名师。历主临安广寿、净慈，永嘉能仁，安吉福泉，四明天童等刹，归终于梁渚之西丘。理宗淳祐十年卒，年八十四。事见明崇祯《天童寺志》卷六《宋天目禅师行状》。　释文礼诗，据《颂古联珠通集》、《天童寺志》等书所录，编为一卷。